05.12.2017
Ԥхынҷкәынмза 5 рзы Аԥсны Аҳәынҭқарра Ахада Рауль Ҳаџьымба 1992-1993 шш. Аԥсны жәлар Рџьынџьтәылатә еибашьраан Аиааира агара 25 шықәса ахыҵреи Аԥсны Аҳәынҭқарра Ахьыԥшымра Жәларбжьаратәи азхаҵара Амш 10 шықәса ахыҵреи разгәаҭара аҽазыҟаҵара знапы иану Акомиссиақәа алархәны аилатәара мҩаԥигеит.
Аҳәынҭқарра Ахада иазгәеиҭеит иазҧхьагәаҭоу агәырӷьаратә усмҩаԥгатәқәа ишақәнагоу ала ишеиҿкаатәу.
Рауль Ҳаџьымба аминистррақәеи аусбарҭақәеи дҵас ириҭеит ҿҳәара кьаҿк иалагӡаны аныҳәатә усмҩаԥгатәқәа инарҭбаау рыплан еиқәдыршәарц.
Ахада иара убасгьы Ахақәиҭра Ашҭеи ҳтәыла ақалақьқәеи араионқәеи қәнагала аныҳәақәа иазыҟарҵарц азы анапынҵа ҟаиҵеит.
Арҭ аныҳәамшқәа ирыдҳәалоу аинформациатә материалқәа, ателе -,радиодырраҭарақәагьы убрахь иналаҵаны, еилыԥшааны ишазыҟаҵатәугьы азгәеиҭеит.